ועדת הכנסת, כנסת 19, פרוטוקול מספר 3, 2013-04-23 12:30

יריב לוין: רבותי, אני רוצה לפתוח את הישיבה, אם אפשר רק לשבת.

יריב לוין: מכובדי, הנושא הראשון על סדר-היום הוא המלצה לבחירת יושבי-ראש לוועדות הכנסת.

יריב לוין: בסופו של דבר, אני מבין שאפשר לברך על המוגמר.

יריב לוין: גובשה הסכמה והבנה בין מרכיבי סיעות האופוזיציה, לפחות לגבי חלק מהתפקידים.

יריב לוין: במובן הזה אני מברך על כך ואני חושב שטוב שזה נעשה במסגרת הפנימית של האופוזיציה ולא בדרך אחרת.

יריב לוין: אני מציע את ההמלצות כדלקמן: לתפקיד יושב-ראש ועדת הכלכלה חבר הכנסת אבישי ברוורמן, לתפקיד יושב-ראש הוועדה לענייני ביקורת המדינה חבר הכנסת אמנון כהן.

יריב לוין: לתפקיד יושב-ראש ועדת המדע והטכנולוגיה – הודיע לי חבר הכנסת ליצמן שהוא מבקש שאנחנו כרגע רק נודיע לפרוטוקול שהתפקיד הזה על דעת כולם שיהיה מיועד לסיעת יהדות התורה.

יריב לוין: באשר לזהות האיש, סיעת יהדות התורה תבקש שהוא יאייש את התפקיד הזה.

יריב לוין: ברגע שנקבל את הבקשה מסודרת מסיעת יהדות התורה נביא לעניין להצבעה כאן.

יריב לוין: חבר הכנסת ליצמן אמר שהוא מבקש שנודיע לפרוטוקול.

יריב לוין: מאחר וחבר הכנסת ליצמן היה האיש ששמו הועבר אליי כאיש שימלא את התפקיד מטעם יהדות התורה, הוא ביקש ממני בשלב הזה שעדיין לא נביא את אישור מינויו, ואני בוודאי לא אציע למנות אדם שביקש שהדיון בעניינו לא יתקיים כרגע.

יריב לוין: אבל אני אומר, מוסכם על דעת כולם שהתפקיד מיועד ליהדות התורה, וכאשר הסיעה תודיע את מי היא רוצה למנות אנחנו נעשה את התהליך הפורמלי כדי לאשר אותו.

יריב לוין: מבחינת ועדות לעניין מסוים, אנחנו מממנים לתפקיד יושב-ראש הוועדה לבחינת בעיית העובדים הזרים את חברת הכנסת מיכל רוזין.

יריב לוין: לעניין הוועדה למאבק בנגע הסמים, שוב בעקבות פניות שהיו אליי מראשי שתיים משלוש המפלגות הרלוונטיות שאמורות לחלוק ביניהן את התפקיד הזה, אנחנו נידרש, אני מניח, בוז'י - - -

יצחק הרצוג: אני יושב איתם היום וננסה לראות.

יריב לוין: כן, אתה תטפל בזה ואני אסייע אם יהיה צורך.

יריב לוין: אני מקווה שנצליח להגיע גם שם לאיזושהי הבנה לגבי אופן החלוקה והסדר כדי שנוכל לאשר גם את העניין הזה בהסכמה על דעת כולם.

יריב לוין: לכן, הנושא הזה כרגע לא מובא כאן לאישור.

יריב לוין: לסיכום, אני מציע לאשר לתפקיד ליושב-ראש ועדת הכלכלה את חבר הכנסת ברוורמן, בוועדה לענייני ביקורת המדינה את חבר הכנסת אמנון כהן, ובוועדה לבחינת בעיית העובדים הזרים את חברת הכנסת רוזין.

יריב לוין: מי בעד ההצעה הזאת?

יריב לוין: ההצעה למינוי יושבי-ראש לוועדות הכנסת אושרה פה אחד.

יריב לוין: פה אחד, אין נמנעים, אין מתנגדים.

יריב לוין: לפיכך, אנחנו מברכים את ראשי הוועדות.

יצחק הרצוג: האם אתם קובעים את ה- - -?

יריב לוין: התיאום הוא מול צחי והוא יכנס את כל אחת מהוועדות הרלוונטיות וידאג לאשר באופן רשמי את המינויים.

יריב לוין: תודה רבה.

יריב לוין: אני עובר לנושא השני:

יריב לוין: הצעת למכסת הצעות חוק והצעות רגילות לסדר-היום של חברי הכנסת במושב הראשון של הכנסת התשע-עשרה.

יריב לוין: מזכירת הכנסת הכינה את ההצעה.

יריב לוין: אני רק אעיר שהיו שתי חלופות.

יריב לוין: בסופו של דבר, לאחר שיחות והידברות שהיתה יש רצון לא מפתיע ללכת על החלופה הקצת יותר רחבה.

ירדנה מלר-הורוביץ: נהגו בה, נהגנו בה שנים רבות.

יריב לוין: גברתי, בבקשה.

ירדנה מלר-הורוביץ: תודה, צהריים טובים.

ירדנה מלר-הורוביץ: המכסה של ההצעות הרגילות והצעות החוק הפרטיות שמונחת לפניכם היא אומנם למושב, ומושב הוא מאוקטובר עד אוקטובר, אלא שפה אנחנו לקחנו את המושב כדי לחתוך ממנו את כנס הקיץ כדי לקבל את המודד.

ירדנה מלר-הורוביץ: אנחנו עשינו את החשבון לפי 14 שבועות.

ירדנה מלר-הורוביץ: בדרך כלל החישוב הוא לסיעות הקואליציה כשאנחנו גורעים את סגני השרים שלא מגישים הצעות חוק והצעות לסדר ואת השרים, וכמובן בסיעת הליכוד-ביתנו יושב-ראש.

ירדנה מלר-הורוביץ: אנחנו בדרך כלל מעגלים.

ירדנה מלר-הורוביץ: אם זה יוצא מעל 2.5 או 1.5 או 0.5 זה עולה למעלה, ופחות מזה אנחנו מעגלים למטה.

ירדנה מלר-הורוביץ: המכסה לכנס הקיץ – כמובן שסיעות האופוזיציה יותר והמודד למכסה 8.5 הצעות במושב לחבר כנסת מסיעה שאינה מיוצגת בממשלה, ו-6.5 הצעות במושב לחבר כנסת מסיעה המיוצגת בממשלה.

ירדנה מלר-הורוביץ: כמו שאמרתי לכם, אנחנו גזרנו את זה לכנס הקיץ.

ירדנה מלר-הורוביץ: בסיעות הקואליציה זה לפי 6.5 הצעות לחבר כנסת.

ירדנה מלר-הורוביץ: לליכוד-ביתנו יהיה לפי המודד בשבוע 2.64.

ירדנה מלר-הורוביץ: זאת אומרת, זה 3 הצעות.

ירדנה מלר-הורוביץ: כך גם ליש עתיד.

ירדנה מלר-הורוביץ: לבית היהודי 1.42 בשבוע, ואני תיכף אדבר על זה, ולתנועה 0.81 כשמעגלים את זה ל-1.

ירדנה מלר-הורוביץ: אבל מכיוון שאנחנו מדברים על 14 שבועות אז יש מצב שלבית היהודי, למשל, יהיה בשבוע אחד הצעה אחת - תמי, הסברנו לך את זה – ובשבוע אחד שתי הצעות.

ירדנה מלר-הורוביץ: נעבור לסיעות האופוזיציה.

ירדנה מלר-הורוביץ: באופוזיציה 52 חברי כנסת מסיעות שכמובן אינן מיוצגות בממשלה.

אורי מקלב: למה באופוזיציה זה לחלק ל-32.

אורי מקלב: זה סך הכול מאוקטובר לאוקטובר?

ירדנה מלר-הורוביץ: קודם כל, כדי לגזור את כנס הקיץ היינו חייבים לקחת את השנה כולה.

ירדנה מלר-הורוביץ: הממוצע בדרך כלל בשנה כולה הוא 32 שבועות.

ירדנה מלר-הורוביץ: היינו צריכים להחליט על משהו כדי להתקדם לכנס הקיץ.

ירדנה מלר-הורוביץ: כל מודד אחר לא נותן את התוצאה האמיתית שאפשר לעבוד לפיה.

ירדנה מלר-הורוביץ: לכן, אמרנו לפי ממוצע שנתי של 32 שבועות, ומזה גזרנו 14 שבועות שאנחנו יודעים שיהיה לנו קרוב לוודאי בכנס הקיץ.

אורי מקלב: אז לא צריך לגזור 14 שבועות.

אורי מקלב: נשאר מודד של 2.64 לליכוד-ביתנו למשך - - -

יריב לוין: קודם כל, לגבי החורף נצטרך לאשר מחדש כי זה מושב חדש.

ירדנה מלר-הורוביץ: נכון.

ירדנה מלר-הורוביץ: אנחנו צריכים לראות את מספר השבועות.

אורי מקלב: אדוני היושב-ראש, אם חילקנו את זה ל-32 מאוקטובר לאוקטובר זה לא משנה - - -

יריב לוין: לא, לא.

יריב לוין: לא חילקנו מאוקטובר לאוקטובר.

יריב לוין: דקה, דקה.

ירדנה מלר-הורוביץ: אנחנו לקחנו שנה ממוצעת של 32 שבועות כדי לגזור מזה.

ירדנה מלר-הורוביץ: בכנס החורף לא עבדנו, אנחנו התחלנו את כנס הקיץ.

ירדנה מלר-הורוביץ: אבל כדי לחשב את כנס הקיץ לקחנו מסגרת ממוצעת רב שנתית של 32 שבועות.

ירדנה מלר-הורוביץ: גזרנו מזה מודד לפי מספר חברי הכנסת ואת זה השלכנו על כנס הקיץ שאנחנו יודעים בוודאות שהוא 14 שבועות.

יריב לוין: זה תהליך טכני.

ירדנה מלר-הורוביץ: טכני.

יריב לוין: המושב הזה הוא בעצם שליש מושב.

ירדנה מלר-הורוביץ: נכון.

ירדנה מלר-הורוביץ: בשנה הבאה אנחנו נראה את שבועות העבודה.

אורי מקלב: זו שנה מעוברת.

ירדנה מלר-הורוביץ: נכון.

דוד רותם: האם אפשר לקחת בהשאלה מ- - -?

ירדנה מלר-הורוביץ: לא, לא ניתן להעברה.

יריב לוין: אבל רעיון טוב.

ירדנה מלר-הורוביץ: לא, לא.

ירדנה מלר-הורוביץ: זה לא ניתן להעברה.

ירדנה מלר-הורוביץ: ולכן, חישבנו ובכנס הקיץ לסיעת העבודה יהיו ארבע הצעות שבועיות, אני עיגלתי למעלה.

ירדנה מלר-הורוביץ: לש"ס שלוש, ליהדות התורה שתיים, למרץ שתיים.

ירדנה מלר-הורוביץ: לרע"מ-תע"ל ולחד"ש בממוצע יש 14.84 אז הם כן יכסו את כל הכנס.

ירדנה מלר-הורוביץ: לבל"ד יש 0.79 ואנחנו עיגלנו לה להצעה אחת.

ירדנה מלר-הורוביץ: אבל יש 14 שבועות ובסך הכול מגיע לה 11 הצעות.

ירדנה מלר-הורוביץ: יהיו שלושה שבועות שהיא לא תוכל להגיש.

ירדנה מלר-הורוביץ: הם יבחרו.

ירדנה מלר-הורוביץ: אנחנו גם עושים מעקב אחרי זה ואנחנו אומרים.

ירדנה מלר-הורוביץ: לסיעת קדימה יש בסך הכול שבע הצעות והם יראו איך הם רוצים לשחק עם זה על פני כל המושב או אם הם רוצים בתחילת הכנס ולמצוא את עצמם בלי הצעות - אני לא מניחה.

ירדנה מלר-הורוביץ: אבל הם בטח ירצו לסירוגין לפזר את זה על פני כל שבוע שני.

ירדנה מלר-הורוביץ: רק לסבר את האוזן, לתנועה זה בלי סגני שרים, שרים.

ירדנה מלר-הורוביץ: לתנועה יש 11 הצעות על פני 14 שבועות.

ירדנה מלר-הורוביץ: זה יוצא ששלושה שבועות לא.

ירדנה מלר-הורוביץ: זה החישוב.

אורי מקלב: ירדנה, אתם אומרים שאתם מעגלים כלפי מעלה.

אורי מקלב: 1.85 את מעגלת כלפי מעלה.

אורי מקלב: כלומר, יש 2.

אורי מקלב: 2 כפול 14 זה 28.

יריב לוין: לא.

יריב לוין: אתה מעגל במובן זה שאתה נותן לו שתי הצעות בשבוע כי הוא לא יכול להגיש 1.85 הצעות.

ירדנה מלר-הורוביץ: יש לנו כלל, זה כבר נוהג.

יריב לוין: אתה לא מעלה לו את הפול הכולל, אין מצב כזה.

ירדנה מלר-הורוביץ: תמיד אנחנו מעגלים.

דוד רותם: אם 2.64 אז צריך שלליכוד-ביתנו יהיו 3 בשבוע.

יריב לוין: כן, אבל זה לא ילך כך.

דוד רותם: מה זה "לא ילך"?

דוד רותם: ילך.

ירדנה מלר-הורוביץ: לא, לא.

ירדנה מלר-הורוביץ: הוא יכול.

ירדנה מלר-הורוביץ: הוא יכול כי אם יש לו למכסה של הקיץ, לליכוד- - -

יריב לוין: הוא יכול לפי סך הכול הכולל.

ירדנה מלר-הורוביץ: לליכוד יש 37 הצעות - - -

אורי מקלב: אין שום משמעות לעיגול כלפי מעלה.

יריב לוין: האמת, אתה צודק.

יריב לוין: חד-משמעית, צודק.

יריב לוין: ההסתכלות היא בראייה שנתית.

ירדנה מלר-הורוביץ: נכון, אני לא יכולה להגיד לך: תגיש 0.64 הצעה.

אורי מקלב: אבל הלכת וסיכמת את הכול.

אורי מקלב: את אומרת בסיכום את כן יכולה לעלות.

ירדנה מלר-הורוביץ: נכון.

יריב לוין: 25.8 תקבל 26.

אורי מקלב: - - -זה מה שצריך לעשות.

ירדנה מלר-הורוביץ: נכון.

יריב לוין: בדיוק, זה ההסבר המדויק.

אורי מקלב: אבל, זה צריך לעשות.

אורי מקלב: זה לא כתוב.

יריב לוין: זה ברור.

יריב לוין: רבותי, מי בעד לאשר את ההצעה לעניין המכסות למושב הנוכחי?

אברהם מיכאלי: רגע, האם יש משהו לשנות?

יריב לוין: לא, לא.

יריב לוין: אין מה לשנות, אבל לאשר צריך.

דוד רותם: - - - ונחליט שאפשר לקחת מ - - -

ירדנה מלר-הורוביץ: לא.

דוד רותם: למה לא?

ירדנה מלר-הורוביץ: כי אתה קובע את זה למושב.

ירדנה מלר-הורוביץ: על-פי התקנון, את המכסה אתה קובע למושב.

ירדנה מלר-הורוביץ: אתה לא יכול ל- - -

אורי מקלב: ירדנה, אבל דעי לך שאם מאריכים את המושב הזה והוא לא יהיה 14 שבועות אלא הוא יהיה 16 שבועות, אז אותו הדבר.

אורי מקלב: זה יהיה אותו בסיס רק שצריך להגדיל את זה.

ירדנה מלר-הורוביץ: אז אנחנו נעשה חישוב על 16 שבועות, בוודאי.

ירדנה מלר-הורוביץ: זה מותנה במספר השבועות.

אברהם מיכאלי: אדוני היושב-ראש, מכיוון שהנוסחה היא נוסחה מקצועית ואנחנו לא יכולים לשנות אותה הרבה, אני כן רוצה להעיר הערה יותר מהותית לגבי התנהלות הדיונים בהצעות במליאה.

אברהם מיכאלי: לדעתי, הגיע הזמן שאנחנו כוועדת כנסת נחשוב איך נייעל את הדברים כך שחברי כנסת יתייחסו להצעות האלה ברצינות ושיהיה דיון במליאה כמו שצריך ולא שמחפשים חברי כנסת כאשר חצי אינם, והחצי השני של אלו שנמצאים עושים וי.

יצחק הרצוג: אתה מתכוון בהצעות לסדר.

יצחק הרצוג: הערה טובה מאוד.

אברהם מיכאלי: כוועדת כנסת אם לא נגרום לכך שאנשים יתייחסו לזה כמו אל הצעת חוק שאליה כל אחד רץ ומגייס רוב אז עדיף אולי שאפילו נוריד את המכסות האלה ונבטל אותן וזאת במקום שהציבור יראה כנסת ריקה כל יום רביעי אחר-הצהריים.

אורי מקלב: ברשותך אדוני היושב-ראש, אני רוצה לחזק את דבריו של חבר הכנסת מיכאלי.

אורי מקלב: אני חושב שזה צריך להיות מכוון בראש ובראשונה בעיקר לשרים, ולא רק לחברי הכנסת.

אורי מקלב: במושב האחרון נתקלנו במצב בו השרים, אחד אחרי השני, לא הגיעו בכלל לדיונים בהצעות לסדר בנושאים שלהם.

אורי מקלב: השר התורן במליאה ענה בשביל כולם ואנשים באמת איבדו את המוטיבציה.

יצחק הרצוג: נכון.

יצחק הרצוג: זו ההזדמנות הרי של האופוזיציה לשאול שאלות.

אורי מקלב: לחבר כנסת שמעלה הצעה לסדר אין שום עניין שאיזה שר שהוא ממלא מקום מקריא או עונה מהכתב.

אורי מקלב: הוא לא יכול לשאול שאלה נוספת.

אורי מקלב: הוא הרי לא יודע בדיוק מה הוא הולך להגיד בהצעה לסדר.

אורי מקלב: הוא הרי צריך לנחש רק לפי הכותרת שנגזרת הרי ממה שהוא כתב לו.

אברהם מיכאלי: הוא הקריין.

אורי מקלב: זה חסר טעם.

אורי מקלב: זה לא מכבד לא את הכנסת, לא אותנו, ובמיוחד לא את השרים.

אורי מקלב: היום קל לי יותר להגיד את זה.

אורי מקלב: כחבר הקואליציה אז אמרתי את הביקורת הזאת בשקט.

אורי מקלב: היום אני אומר את זה בקול.

אורי מקלב: את השינוי הזה צריכה להגיד גם ועדת הכנסת, אבל בראש ובראשונה נשיאות הכנסת, יושב-ראש הכנסת.

דוד רותם: נכון.

דוד רותם: צריך לוודא שהשרים למדו במקומות עם ליב"ה.

יריב לוין: חבר הכנסת וקנין חיכה בסבלנות, בבקשה.

יצחק וקנין: הייתי מחלק את זה להצעות לסדר-היום והייתי מחלק את זה לחקיקה.

יצחק וקנין: לגבי ההצעות לסדר-היום - אני מסכים עם כל מה שאמר חבר הכנסת מקלב.

יצחק וקנין: לפעמים אתה שואל שאילתה או שיש לך הצעה לסדר- יום בנושא בריאות שהיא לפעמים קריטית, וכולנו מבינים שזוהי היחידה לתקן דברים ולסדר אותם מול משרדי הממשלה והשר בכלל לא בא לענות.

יצחק וקנין: הוא שולח מישהו וגם אם יש לך שאלה נוספת לשאול אותו הוא לא יודע על מה אתה מדבר איתו.

יצחק וקנין: לעניין החקיקה - אני אומר באופן אמיתי וזה לא ימצא חן בעיני הנוכחים, זה בכלל טירוף דעת בכנסת.

יצחק וקנין: זהו אולי הפרלמנטר המשוגע ביותר בעולם מבחינת חקיקה.

יצחק וקנין: רוב הצעות החוק לא עוברות, רובן נופלות בימי רביעי.

יצחק וקנין: זה מין בית-חרושת כזה של חקיקה.

יצחק וקנין: כל אחד עושה כמה שיותר.

יצחק וקנין: זו מין תחרות, לדעתי, לאיזה קו אפס, ובסופו של יום אתה לא מגיע לשום מקום.

אברהם מיכאלי: חבר הכנסת וקנין צודק.

אברהם מיכאלי: עיקר העבודה בכנסת היא לא לעשות פופוליזם בהגשת עשרות הצעות חוק.

יצחק הרצוג: אני רוצה שתי התייחסויות לעניין הזה.

יצחק הרצוג: ראשית, בזמנו היתה עבודה יסודית מאוד של מזכיר הכנסת הקודם ומזכיר הממשלה הקודם וזה לא באמת יושם.

יצחק הרצוג: היה שם דיבור על הדבר הזה.

יצחק הרצוג: פה זה כמו לפנטז על ביטול הוועדות.

יצחק הרצוג: אולי צריכה לבוא הצעה ממזכירות הכנסת על הנקודה הספציפית של ההצעות לסדר על אי-נוכחות ונוכחות עם סוג של סנקציה.

יצחק הרצוג: אם אתה מגיש יותר מדי פעמים ולא מופיע, לא תוכל להגיש.

יצחק הרצוג: לא יודע מה, משהו שייצור רצינות אפילו בכמות קטנה יותר של הצעות וחובת התייצבות של שר.

יצחק הרצוג: כלומר, לעשות חבילה משותפת של כל המהלך הזה.

יצחק הרצוג: אני מחמיא לך כי אתמול הצלת את כבודה של הכנסת בהגינותך, ואני חושב שגם פה זה להציל את כבודה של הכנסת.

אברהם מיכאלי: אני מקווה שלא ידיחו אותו בגלל זה.

יריב לוין: למה אתה מקווה?

יצחק הרצוג: לא ידיחו אותו.

יצחק הרצוג: אתה לא רואה שהוא כבר כזה חזק?

יצחק הרצוג: הוא התעקש על כך שנציג ממשלה צריך לבוא לבקשה לפטור מחובת הנחה.

אברהם מיכאלי: אנחנו בוגרי בית-ספר של אלקין.

יצחק הרצוג: בדיוק, לכן אנחנו מכבדים כפליים.

יצחק הרצוג: מכל מקום, לעניין ההצעה המוצעת, ואני הולך פה עם הגורו שלי זהבה אילני, פשוט לרשום שזה 23 הצעות שבועיות כדי שלא יהיה אחר כך איזושהי שגגה בעניין הזה.

ירדנה מלר-הורוביץ: אני חייבת כאן כוכבית.

ירדנה מלר-הורוביץ: התקנון מאפשר הצמדות אז זה יכול להיות יותר מ-23.

יצחק הרצוג: ברור, ברור.

יצחק הרצוג: אז צריך להסביר את זה על-פי ההצעה.

יצחק הרצוג: ההצעה בכפוף לכל מה ש- - -

יריב לוין: אנחנו עושים חישוב שנתי.

יריב לוין: יש חישוב שנתי.

יריב לוין: לא נתחיל עכשיו עם 23 ואז נתווכח אם זה יסתור את החישוב השנתי.

יריב לוין: אם החישוב השנתי ייצור מצב של 24 - - -

<אתי בן-יוסף: זה כתוב, 23 בשבוע.

יריב לוין: כן, זה מה שיוצא בחלוקה.

יריב לוין: אני מבין את מה שאתה מציע.

יריב לוין: בוז'י, זה חורג מהמסגרת.

יריב לוין: עזוב, גם אתה מבין את זה.

יריב לוין: עזוב את זה.

יצחק הרצוג: על-פי ההצעה, אוקיי.

יריב לוין: זה העיקרון.

יריב לוין: כל הדברים האלה הם תרגום.

יריב לוין: הבסיס ומה שקובע בסוף זה החישוב השנתי, זה ברור.

יצחק הרצוג: קיבלתי, בסדר אם זה נאמר לפרוטוקול.

ירדנה מלר-הורוביץ: כן, אבל יהיו שבועות שיהיו פחות כי לא לכל סיעה מגיע כל שבוע.

יריב לוין: ברור, בוודאי.

יריב לוין: לכן, עזוב.

ירדנה מלר-הורוביץ: יש שבועות שיש 18 הצעות או 14 הצעות.

יריב לוין: המספרים השבועיים הם רק לשם המחשה.

ירדנה מלר-הורוביץ: בדיוק, זה המקסימום.

יריב לוין: החישוב הקובע הוא החישוב לגבי מושב כמושב מלא.

יריב לוין: חבר הכנסת שטרית, בבקשה.

מאיר שטרית: אני מכיר 30 שנה את ההיסטוריה של הצעות החוק וההצעות לסדר.

יצחק הרצוג: אתה תמיד אומר על ה-30 שנה.

יצחק הרצוג: בפעם הבאה אתה זקן חברי הכנסת.

יצחק הרצוג: הוא ישב ליד אבא שלי בכנסת.

מאיר שטרית: נכון, הייתי הרבה לפניו.

מאיר שטרית: הוא היה לפחות קדנציה אחת אחריי.

יצחק הרצוג: אני אגלה לחבר הכנסת שטרית שאני קורא את הביוגרפיה של פנחס ספיר והוא מוזכר שם.

יצחק הרצוג: תבין, הוא סיים בשנת 73'.

מאיר שטרית: כן.

מאיר שטרית: בכנסת הקודמות, העשירית, האחת-עשרה ואולי גם השתים-עשרה, הדיונים בהצעות לסדר- היום בכנסת היו העיקר, לא בהצעות חוק פרטיות.

אברהם מיכאלי: באיזה שעה זה היה?

מאיר שטרית: בימי רביעי.

מאיר שטרית: הדיונים היו בעיקר על הצעות לסדר, היו מעט מאוד הצעות חוק פרטיות.

מאיר שטרית: את חטאיי אני מזכיר היום.

מאיר שטרית: הייתי מאלו שהובילו חקיקה פרטית בכנסת וזאת בניגוד לתפיסת העולם שהיתה אז בכנסת, גם בניגוד לסיעת הליכוד.

יצחק הרצוג: חוק הטלוויזיה בכבלים זה מאיר שטרית.

מאיר שטרית: הטלוויזיה בכבלים, המון חוקים.

מאיר שטרית: בזמנו הממשלה היתה מתגייסת על כל הצעה לסדר בדיוק כמו שהיא היתה מתגייסת להצעת חוק וזאת כדי להפיל אותה.

מאיר שטרית: אני זוכר ישיבות ממשלה שהיו בכנסת וכאשר היה צלצול להצעה לסדר היו מפסיקים את הישיבה וכולם רצו למעלה בשביל להצביע ולהפיל את ההצעה לסדר.

יצחק הרצוג: אז למה הם נשחקו?

מאיר שטרית: היו שתי סיבות מדוע הצעות לסדר היו כל כך ענייניות.

מאיר שטרית: קודם כל, כי הוועדות התייחסו גם להצעות לסדר ברצינות.

מאיר שטרית: זאת אומרת, כשהעבירו הצעה לסדר לוועדה הוועדה היתה מזמינה את כל האנשים הרלוונטיים והיו מקיימים דיון רציני בהצעה, ואז משרדי ממשלה היו נאלצים לבוא לתת תשובות בכנסת.

מאיר שטרית: לא "למרוח" את הכנסת וללכת הביתה.

מאיר שטרית: לכן, הממשלה לא היתה מוכנה שהצעות לסדר יעברו ושהן יביכו את הממשלה בוועדות.

מאיר שטרית: עם הזמן, מאחר והצעות חוק פרטיות הפכו כאילו לגורם, והעיתונות כיסתה רק את החקיקה כאילו היא הקובעת, אז חברי כנסת התייאשו מהצעות לסדר, וגם הוועדות מטפלות בחקיקה בעדיפות ראשונה.

מאיר שטרית: אמרו פה לפניי, ואני מסכים עם כל מילה, החקיקה המטורפת שיש בכנסת שבה אלפי חוקים מוגשים לכנסת, היא באמת מטורפת.

יצחק וקנין: היא גם לא לוקחת אותנו לשום מקום.

מאיר שטרית: לשום מקום.

מאיר שטרית: יש חוקים שמדברים על כך שדוח מבקר המדינה יוגש ביום שלישי ולא ביום חמישי.

מאיר שטרית: תסלחו לי, כל מיני חוקים סתם מטורפים.

מאיר שטרית: כשהייתי ראש הקואליציה בשנות התשעים וראש סיעת הליכוד הצעתי הצעה בוועדת הכנסת, ואני מוכן לחזור עליה בכנסת הזו אם יש לכם נכונות לדון בזה, ואני מציע באמת לקיים דיון רציני על זה, והיא להגביל את מספר ההצעות שחבר כנסת יוכל להניח על שולחן הכנסת.

מאיר שטרית: נתחיל מזה.

מאיר שטרית: היום מגישים אלפי הצעות והאגף המשפטי צריך לעבוד על כל הצעה שמוגשת.

מאיר שטרית: אגב, במשרד המשפטים מכינים תיק לכל הצעה ויושבים שם משפטנים שמקבלים משכורת שהרבה משפטנים - - -

דוד רותם: הגיע הזמן שהם יעשו משהו במשרד המשפטים.

מאיר שטרית: הם מכינים חוות דעת לשר והם קוברים לך את כל ההצעות כי זה לא מסתדר להם שם ולא מסתדר להם שם.

מאיר שטרית: אם מכסה של חבר כנסת היא חמש הצעות למושב, אני הצעתי לתת אפשרות לו להגיש עשר הצעות.

מאיר שטרית: אם הוא רוצה להגיש 11 אז שימשוך אחת, ואז אנחנו נשארים בסדר גודל נורמלי של חקיקה.

יצחק הרצוג: מה מקובל בפרלמנטים בעולם?

<קריאות: - - -

יריב לוין: רבותי, אי-אפשר לנהל את זה כך.

יריב לוין: תנו למאיר לסיים ואז נשמע את האחרים.

מאיר שטרית: חבר הכנסת יהיה חייב להתמקד אז באמת בנושאים שהוא רוצה.

מאיר שטרית: אני מאמין שאם חבר כנסת יגיש אז רק עשר הצעות הוא יחשוב עשר פעמים לפני שהוא שם הצעה על סדר-היום.

מאיר שטרית: מגישים הצעות קונקרטיות על הצעות חוק רציניות, לא איזה משפט שמדבר על הגשת הדוח ביום כזה במקום ביום אחר.

מאיר שטרית: כל העבודה תהיה רצינית ואחרת.

מאיר שטרית: במקרה כזה גם ירד הלחץ מהעניין של חקיקה פרטית ואפשר לטפל בהצעות לסדר בצורה אחרת בוועדות, ואז הממשלה תחזור לפעול בעניין הזה.

מאיר שטרית: חברים, אפשר לתקן הרבה מאוד דברים בכנסת בהצעות לסדר אם הוועדות והממשלה היו מתייחסים לזה ברצינות.

מאיר שטרית: כאשר הממשלה לא מתייחסת וכשהשרים אפילו לא באים לענות כמו שאמרו פה, ולא אכפת להם לקבור את ההצעות בוועדה, אז הכול מת והכול נגמר.

מאיר שטרית: אני אומר לכם, אי-אפשר לתקן את זה אם לא נשים מגבלה לנו, לחברי הכנסת על מספר ההצעות שאפשר להניח על שולחן הכנסת.

מאיר שטרית: העסק יהפוך להיות הרבה יותר רציני.

מאיר שטרית: זה נראה לכם כאילו אולי לא לעניין.

<קריאות: זה לעניין.

<קריאות: אולי לתקן לכנסות הבאות.

יריב לוין: אי-אפשר ככה, בחייכם.

דוד רותם: זה רק לא חוקתי.

דוד רותם: אני לא מבין, אתה תגיד לי?

דוד רותם: אני באתי הנה בשביל לחוקק.

יריב לוין: פנינה, בבקשה.

פנינה תמנו: אני רוצה להצטרף לדברים שאמרו חברי כנסת לפניי.

פנינה תמנו: לא צריך להיות פה הרבה זמן כדי להבין שהכלי של הצעות לסדר הפך לכלי שאין לו כל כך מהות.

פנינה תמנו: אני מצטרפת לדבריו של חבר הכנסת שטרית שאמר שאנחנו צריכים להכניס לזה כלים ושיניים וברגע שהשאלות יישאלו ויינתנו תשובות, ולא שאנשים ינצלו את זה כבמה תקשורתית או לענות תשובות לקוניות מהדף - התחושה היא שאנחנו צריכים לעשות דיון מעמיק גם על ההצעות לסדר וגם הגבלת הצעות החוק הפרטיות.

פנינה תמנו: נדמה שהשרים שאנחנו מזמנים וכבר מתייצבים לא נותנים ולא מספקים תשובות, זו התחושה.

פנינה תמנו: צריך לדון על זה בצורה רצינית.

יריב לוין: רבותי, קודם כל אני רוצה לומר כמה דברים כי עסקתי בנושא הזה הרבה מאוד בקדנציה הקודמת.

יריב לוין: צריך לזכור כמה דברים.

יריב לוין: קודם כל, הפרלמנט הישראלי בניגוד למה שקיים בפרלמנטים בעולם איננו עוסק כמעט בכלל בדבר הכי חשוב שהפרלמנט צריך לעסוק בו והוא פיקוח שוטף על עבודת הממשלה.

יריב לוין: הדבר הזה לא נובע מזה שאנשים פה לא רוצים, לא בגלל שאנשים מתעסקים בחקיקה, לטעמי, אלא אנשים מתעסקים בחקיקה משום שאין כאן כלים כדי לנהל את הפיקוח.

יריב לוין: למשל, אין כאן הליכים של עדות עם כל המשמעות של המצאת מסמכים כפי שצריכים, של שימוע מה שנקרא, של חובת התייצבות כמו שצריך בכלל כדי למסור את הדברים, של קבלת מידע ויכולת בקרה שוטפת.

יריב לוין: זה דבר שמצריך מנגנון אמיתי של הכנסת ומקצועי בכל תחום ותחום היודע לעבוד מול המערכת הממשלתית.

יריב לוין: יש פה שורה ארוכה של בעיות.

יריב לוין: לכן, בעיניי הבריחה שלנו לחקיקה הפרטית היא גם תולדה של חוסר יכולת לטפל בנושא השני.

יריב לוין: אני חושב שאנחנו צריכים מאוד להיזהר מלהתנדב לוותר על דברים שנוגעים לחקיקה הפרטית כי זה הקלף היחיד שיש לנו כדי לקבל בתמורה יותר סמכויות פיקוח.

יריב לוין: אם אנחנו נוותר על זה הממשלה - לא זאת ולא אחרת - לעולם לא תסכים לתת לנו סמכויות פיקוח.

יריב לוין: לכן, אני התנגדתי לזה באופן קטגורי בכנסת הקודמת.

יריב לוין: ולכן, כל דבר וכל הגבלה היא רק בהסכמה, בדיל.

יריב לוין: אני ניסיתי.

יריב לוין: אני אתן לכם דוגמה.

יריב לוין: אני הצעתי לממשלה לנסות להוביל יוזמה שכנגד ההגבלות על החקיקה הפרטית אנחנו נייסד מערכת שבכל ועדה שעובדת מול משרד ממשלתי כזה או אחר, לכל משרד ממשלתי כזה תהיה מולו ועדת מעקב של שלושה חברים שבראשה עומד איש אופוזיציה עם שני חברי קואליציה שחברים בה, כמובן עם מגבלות שהיא לא יכולה להפוך למשהו שמשגע את הממשלה לחלוטין.

יריב לוין: אבל היא יושבת ועובדת מול אותו משרד ממשלתי, מקיימת את הפיקוח והבקרה השוטפים, היומיומיים, עוקבת אחרי התקציב, יש לה מערכת מקצועית פה בכנסת שנותנת לה את העניין הזה.

יריב לוין: יש לה בחוק חובה של התייצבות ומסירת מידע של כל הפקידים וכל המערכות באותו משרד ממשלתי שהיא עובדת מולו.

יריב לוין: אני חושב שברגע שהיה קם דבר כזה באופן טבעי גם חברי הכנסת היו מוצאים בו עניין וזה היה מסיט קצת את המשקל של העבודה.

מאיר שטרית: מישהו מפריע מוועדות הכנסת להזמין את הממשלה ואת שריה?

יריב לוין: הם מגיעים, אבל אתה יודע איך זה.

יריב לוין: לא תמיד באים והרבה פעמים השר דואג שלא יבוא הפקיד הרלוונטי שיש לו את המידע.

יריב לוין: לא מוסרים מידע כמו שצריך ואין סנקציות אמיתיות כאשר אפילו מטעים אותך.

יריב לוין: כולנו יודעים, אנחנו הרי חיים את זה.

יריב לוין: זה הדוגמה לרעיון שהוא כמובן לא יחיד ויכולים להיות רעיונות אחרים, אבל כדי לייצר פה באמת הטיה של המשקל של העבודה למקום אחר.

יריב לוין: עד עכשיו לא היתה היענות.

יריב לוין: אולי בממשלה הנוכחית תהיה איזושהי גישה אחרת.

יריב לוין: אני מציע לכולנו להיות מאוד זהירים בלהתנדב לוותר על מה שאנחנו יכולים לתת לממשלה כי לעולם לא נקבל משהו נגדי.

יריב לוין: שנית, אני גם רוצה להגיד עוד דבר שגם הוא חשוב בעניין של החקיקה הפרטית.

יריב לוין: זה נכון שהמצב הזה של הצעת המון חוקים פרטיים הוא באמת בעייתי.

יריב לוין: אבל צריך לזכור שבדרך כלל כאשר אתה מגיש הצעות חוק יש כאלה שהם בסדר.

יריב לוין: כמו בכל מקום, יש כאלה שעושים את זה בצורה יותר רצינית או פחות.

יריב לוין: אבל לפחות מי שעושה את זה בצורה רצינית בהרבה מאוד מקרים הוא שם הצעת חוק כי הוא שם אותה על המדף והוא מקווה שתבוא הזדמנות ושעת כושר שהמציאות תהיה כזו שהוא יוכל לשלוף אותה ולקדם אותה.

יריב לוין: ולכן, זה לא בדיוק נכון שצריך לייצר הקבלה בין המכסה שיש לך למספר ההצעות שאתה מגיש.

מאיר שטרית: לכן, הצעתי פי 2.

יריב לוין: אני חושב שדוגמה טובה היא הסוגיה של הכבאות.

יריב לוין: היו פה כל מיני הצעות שנגעו לכבאות שלא היה שום סיכוי לקדם אותן לאורך שנים עד שקרה, לצערנו, מה שקרה והן פתאום הפכו לרלוונטיות ואפשר היה לשלוף אותן ולהוביל אותן.

יריב לוין: גם אני מגיש הרבה פעמים הצעות חוק שאני חושב שהן נכונות, אחר כך אני מחכה לשעת הכושר שהנושא יהיה יותר רלוונטי ואז פתאום אני יכול לשלוף ולנצל.

יצחק הרצוג: דרך אגב, זה נכון.

יצחק הרצוג: סך הכול החוקים שעוברים הם חוקים טובים.

יריב לוין: כאשר יש לך עניין של 45 יום הסוגיה הזאת של העיתוי היא מאוד קריטית.

מאיר שטרית: אפשר להקטין את זה.

מאיר שטרית: יהיו פחות חוקים.

יריב לוין: יכול להיות.

יריב לוין: זה חלק מתוך כל המכלול.

יריב לוין: אני שמעתי את רוח הדברים.

יריב לוין: בואו נהיה פחות נדיבים לפני שנדע שקיבלנו את מה שצריך לקבל.

פנינה תמנו: אנחנו מסכימים שצריך להיות דיון על זה.

אברהם מיכאלי: לפני שנקבל רושם לא נכון, תרשה לי.

אברהם מיכאלי: ההערה שלי היתה עניינית כדי שנדון בזה מחדש בקדנציה הזאת, ולמה?

אברהם מיכאלי: אני יודע שבקדנציה הקודמת ניסינו בתקנון לעשות שינויים ובמסגרת הזו דנו בזה.

אברהם מיכאלי: לא הגענו לכל.

יריב לוין: אני יכול לומר לך בהקשר הזה שגם הצעתי בפעם הקודמת, ודיברנו על זה כאן, לעשות איזשהו שינוי בהקטנה של היקף ההצעות לסדר, אבל לעשות אותן הרבה יותר מהירות והרבה יותר מידיות כך שהצעה דחופה לא תהיה הצעה שאתה מגיש ביום ראשון או שני כדי לקבל אולי תשובה ביום רביעי בלילה כשזה כבר לא רלוונטי.

פנינה תמנו: השאלה היא האם ההצעות שנציע בכנסת הזאת יידונו עוד הפעם בכנסת הבאה.

יריב לוין: לא הצלחנו להגיע להבנות.

אברהם מיכאלי: אנחנו מטפלים פה בחוקים ממשלתיים והחוקים הממשלתיים הם מאוד מאוד גדולים ורחבים.

אברהם מיכאלי: הרבה פעמים חברי כנסת לא באים לחוקים האלה כי אין להם בעניין בזה כי זה לא חוק שלהם.

אברהם מיכאלי: חוק הלבנת הון שנידון אצל דודו רותם בוועדת החוק לא מעניין אף אחד, שיבואו לשם.

דוד רותם: וגם כשהם באים הם לא מבינים על מה מדובר.

אברהם מיכאלי: נכון.

אברהם מיכאלי: הרגלנו אנשים פה לבוא לוועדות כאשר נוח להם.

אברהם מיכאלי: יריב, אני לא אומר לצמצם.

אברהם מיכאלי: יריב, אני מבקש, מכיוון שאתה גם יו"ר הקואליציה, וגם נבקש מצחי כיו"ר ועדת הכנסת, לחדש דיון מיוחד בפורום.

יריב לוין: את זה צריך לבקש רק מצחי, זה לא אני.

אברהם מיכאלי: בסדר גמור, אבל מישהו צריך להוביל את זה.

אברהם מיכאלי: אם נוביל את זה כאופוזיציה יגידו לנו: אתם נגד הממשלה.

יריב לוין: אני מצטרף לבקשה שלך.

יריב לוין: אתה יכול גם בשמי לבקש.

יריב לוין: חברים, אני עובר להצבעה כי אנחנו צריכים לסכם.

יפעת קריב: דקה, יש לי בקשה.

יפעת קריב: זה לא בושה לומר שאנחנו חברי כנסת חדשים.

יפעת קריב: אני משערת שיש בוועדה הזו אחוז מאוד גבוה של חברי כנסת חדשים כולל חברי כנסת של הבית היהודי שלא נמצאים פה.

יפעת קריב: התחלנו אתמול את הישיבות, יש לי בקשה.

יפעת קריב: אם אפשר לקיים סוג של סמינר של ארבע שעות או כמה זמן שאתם תחליטו על מנת ללמוד על מה שהיה בכנסת הקודמת, ללמוד על אותם דברים שעליהם דיברת הרגע, ולשמוע דווקא מהמומחים שיושבים פה ומבעלי הניסיון, כי לנו יש עניין בפוליטיקה חדשה.

אברהם מיכאלי: עזבו חבר'ה עם הסיסמאות שלכם - "פוליטיקה חדשה".

יפעת קריב: למה סיסמאות?

יפעת קריב: אני באה ואומרת שאני רוצה ללמוד.

יריב לוין: אברהם, עזוב.

יריב לוין: נו, די.

אברהם מיכאלי: היא ראתה פוליטיקה ישנה.

יריב לוין: אברהם, מותר לה.

יפעת קריב: מותר לי.

יפעת קריב: בואו נשב.

יפעת קריב: אני פונה פה לצוות המקצועי בשם חברי הכנסת החדשים שחלקם לא נמצא פה.

יפעת קריב: אנחנו רוצים להבין לעומק ולא לענות תשובות בחטף מתוך שמועות שרצות במסדרון.

יפעת קריב: הלוא כל אחד אומר משהו ואז אנחנו הולכים לשם.

יפעת קריב: אנחנו רוצים למידה לעומק.

יפעת קריב: אם הוותיקים ירצו להצטרף נשמח לשמוע מהם וללמוד.

יפעת קריב: אני ממש מבקשת שזה יהיה בהקדם כדי שנוכל להתחיל לעבוד בצורה הכי רצינית שיש, ושזה גם לא יהיה סיעתי כי אין בעיה לקבל את זה בסיעה אלא שזה יהיה אופוזיציה-קואליציה.

יריב לוין: כן, כן.

יריב לוין: ירדנה, אני בטח בעד זה.

ירדנה מלר-הורוביץ: ברוח יום העיון שהיה לנו על הכלים הפרלמנטריים?

יפעת קריב: כן.

יריב לוין: אני בהחלט בעד זה.

יריב לוין: אני חושב שזה טוב, ואגב אני חושב שזה טוב לכולם.

יריב לוין: זה לא נזיק שנלבן את כל העניינים.

יפעת קריב: זו ועדה מאוד חשובה, וזה לא בושה גם לומר את זה.

ירדנה מלר-הורוביץ: בסדר גמור.

ירדנה מלר-הורוביץ: אלו הצעות שעלו במשך השנים.

יריב לוין: רבותי, אני עובר להצבעה.

יריב לוין: אורי, משפט בבקשה כי אני מאחר.

אורי מקלב: אין ספק שחבר הכנסת שטרית צודק.

אורי מקלב: היום המודד להצלחת חבר כנסת הוא לא בקול הרם שלו או בכושר הרטורי שלו או בקריאות הביניים שלו אלא הוא בהצעות חוק.

אורי מקלב: הנה, עובדה.

אורי מקלב: לפנינו עומד יושב-ראש קואליציה שהוא מנהל ועדה כרגע שבלט בגלל חקיקה.

אורי מקלב: הוא היה המחוקק הראשון בבית הזה.

אורי מקלב: זו היתה הפעילות הפרלמנטרית שלו.

אורי מקלב: לפי מה שאישרנו פה, המקסימום שאפשר להגיע אליו ושבו ידונו הוא 300 חוקים.

אורי מקלב: קח את המכפלה הזו כפול 14 שבועות, זה מה שיהיה.

יריב לוין: במושב, לא בקדנציה.

אורי מקלב: בכינוס.

אורי מקלב: בתוך זה הרוב, שני שליש, הוא של האופוזיציה שכמעט תמיד נדחה על-ידי הממשלה.

אורי מקלב: חוקים לא נמדדים במספר ההגשות אלא חוקים נמדדים באישורים שלהם.

אורי מקלב: כפי שאמר חבר הכנסת הרצוג, כמעט ואין חוקים שאפשר להצביע עליהם שהם לא טובים, אולי חוץ מחוקים שהיו חוקים פוליטיים.

אורי מקלב: חבר הכנסת שטרית עמד במליאה שבוע אחר שבוע וצעק על חוקים שהוא הגיש והוא אמר: תגידו, החוק הזה לא טוב?.

אורי מקלב: אני באמת הסכמתי איתו שהחוקים טובים.

אורי מקלב: רבים מהחוקים לא אושרו.

אורי מקלב: אני רוצה להעלות עניין שאני חושב שלוועדה יש כןsay לדון בו.

אורי מקלב: יש הרבה העתקות של חוקים.

אורי מקלב: חברי כנסת מניחים מאות חוקים שהם בעצם העתקות מחוקים אחרים וזה גורם להרגשה שיש אלפי חוקים ולזילות בנושא הזה.

אורי מקלב: צריכים אולי לחבר יזמים, אבל לא בצורה הזאת.

יריב לוין: רבותי, אני פשוט מוכרח לנעול את הישיבה.

יריב לוין: אני לא רוצה להיכנס לכל זה.

יריב לוין: אני רק רוצה להזכיר שביום שייאסרו על העתקות חוקים אני אגיש את כל החקיקה של מרצ, ובכך אני אמנע ממנה לתפקד פה.

יריב לוין: זה גם סיפור מסובך ולא פשוט.

יריב לוין: אני מציע שנעבור להצבעה.

יריב לוין: מי בעד ההצעה בעניין המכסות?

יריב לוין: ההצעה למכסת הצעות חוק והצעות רגילות לסדר-היום של חברי הכנסת במושב הראשון של הכנסת התשע-עשרה אושרה פה אחד.

יריב לוין: פה אחד.

יריב לוין: אין מתנגדים, אין נמנעים.

יריב לוין: אני מודה למזכירת הכנסת על כל העבודה החשובה.

ירדנה מלר-הורוביץ: תודה רבה.

ירדנה מלר-הורוביץ: תודה רבה לצוות שלי.

יריב לוין: תודה רבה.